****

**ZÁPISNICA Z PRÍPRAVNÝCH TRHOVÝCH KONZULTÁCIÍ**

**Názov verejného obstarávateľa:** Národná banka Slovenska

**Sídlo verejného obstarávateľa:** Imricha Karvaša 1, 813 25 Bratislava

**Mená účastníkov:**

**Predmet / názov PTK:** Správa privilegovaných účtov

**Postup:** Prípravné trhové konzultácie (ďalej len „PTK“)

**Legislatívny rámec:** Podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Dokumenty a bližšie informácie k PTK:** <https://nbs.sk/o-narodnej-banke/verejne-obstaravanie/pripravne-trhove-konzultacie/>

**Lehota na prihlásenie k účasti na PTK:** do 16.8.2024 do 12.00 h

**Miesto uskutočnenia PTK:** Národná banka Slovenska, Imricha Karvaša 1, 813 25 Bratislava

**Dátum a čas uskutočnenia PTK:** 9.september 2024, 9:00 h

Pred začatím plánovaného postupu verejného obstarávania realizuje Národná banka Slovenska v súlade s § 25 zákona o verejnom obstarávaní prípravné trhové konzultácie. Cieľom PTK je spresnenie technických požiadaviek na služby Správy privilegovaných účtov a získanie informácií týkajúcich sa obchodných podmienok dodania služby. Tieto informácie poslúžia ako podklad pre prípravu súťažných podkladov plánovaného verejného obstarávania v tejto téme.

**PTK predchádzalo dňa 1.8.2024 zverejnenie Výzvy** na účasť na PTK (ďalej len „výzva“) s prílohami na webovom sídle NBS na adrese: <https://nbs.sk/o-narodnej-banke/verejne-obstaravanie/pripravne-trhove-konzultacie/>. Zverejnením výzvy bolo umožnené, aby sa týchto konzultácií mohlo zúčastniť široké spektrum hospodárskych subjektov, prípadne tretieho sektora.

Na úvod PTK mítingu NBS oboznámila účastníkov o plánovanom priebehu a cieľoch PTK. Takisto účastníkov PTK oboznámila o vyhotovení audio záznamu z PTK pre účely vyhotovenia zápisnice z priebehu PTK, ktorý bude po jej verifikácii následne zlikvidovaný.

Nasledovala diskusia k nasledovným bodom podľa prílohy 5 – Úvodné témy na diskusiu.

1. **Považujete opis predmetu zákazky (ďalej ako OPZ), ktorý poskytol verejný obstarávateľ, za jasný, určitý a zrozumiteľný z pohľadu jednoznačného definovania predmetu zákazky? Ak nie, prosím, uveďte dôvody a konkrétne návrhy na doplnenie OPZ.**

Stanovisko k bodu:

Uchádzač hodnotí OPZ ako jasný, určitý a zrozumiteľný.

1. **Sú nastavené podmienky účasti v oblasti referencií primerané vo vzťahu k predmetu zákazky? Ak nie, uveďte dôvody a návrhy konkrétnych úprav.**

Stanovisko k bodu:

Uchádzač hodnotí podmienky účasti ako vhodne definované.

1. **Sú zrozumiteľné všetky požiadavky verejného obstarávateľa? Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? Ako ju navrhujete upraviť aby bola zrozumiteľná?**

Stanovisko k bodu:

Uchádzač sa vyjadril k téme v dotazníku.

1. **Plánovaná lehota na predloženie ponuky bude 30 kalendárnych dní. Je uvedená lehota pre Vás dostatočne dlhá? Ak nie je, uveďte nám prosím dôvod na predĺženie plánovanej lehoty na predkladanie ponúk, a čas, o aký ju navrhujete predĺžiť.**

Stanovisko k bodu:

Uchádzač hodnotí lehotu ako postačujúcu.

1. **S prihliadnutím na obsah projektu a rozsah dodávaných prác aký odhadujete časový rámec realizačnej fázy projektu a aké projektové etapy a platobné míľniky navrhujete?**

Stanovisko k bodu:

Z pohľadu uchádzača bude realizačná fáza projektu v dĺžke trvania 6 mesiacov vrátane skúšobnej prevádzky v prípade poskytnutia plnej súčinnosti zo strany objednávateľa. Navrhuje pri podpise zmluvy uhradiť 50% čiastky za predmet plnenia a po ukončení skúšobnej prevádzky a po akceptácii objednávateľom navrhuje uhradiť zvyšok sumy hodnoty projektu.

1. **Viete nám poskytnúť informácie o podobných implementáciách dokončených v posledných 5 rokoch? O aké konkrétne projekty sa jedná?**

Stanovisko k bodu:

Uchádzač sa vyjadríl k téme v dotazníku.

1. **Aké sú podľa Vás závažné riziká spojené s implementáciou a realizáciou projektu?**

Stanovisko k bodu:

Ako najzávažnejšie riziko spojené s implementáciou vidíme vydefinovanie autorizačných politík a identifikáciu privilegovaných účtov. Autorizačné politiky definujú, ktoré skupiny užívateľov môžu pristupovať k cieľovým systémom a ku akým jednotlivým privilegovaným účtom. Ak nebudú politiky správne definované, môže používateľ dostať prístup na zariadenia, ktoré jeho pozície nevyžaduje, dalším rizikom je potom syntax samotných privilegovaných účtov. Názov privilegovaného účtu by mal vychádzať z názvu neprivilegovaného, napr. doplnením o prefix/sufix a pod. V prípade nevhodnej alebo nekonzistentnej syntaxe názvov môže dôjsť k zbytočnému skomplikovaniu nasadenia a opätovnej možnosti priradenia nevhodných prístupov.

1. **S akými najčastejšími prekážkami ste sa doteraz pri realizácii porovnateľného predmetu zákazky stretli a ako ste sa s nimi vysporiadali?**

Stanovisko k bodu:

Najväčšou prekážkou býva neposkytnutie dostatočnej súčinnosti zo strany zákazníka, nie je definovaná zastupiteľnosť jednotlivých rolí na strane klienta, interný tím nemá dostatočné rozhodovacie právomoci a pod. Zákazník musí mať jasne definované, aké privilégiá a kam môžu privilegovaní užívatelia pristupovať, mať detailne popísané procesy, celý životný cyklus a pod. Najväčšou prekážkou realizácie PAM technológií býva neochota správcov cieľových systémov PAM využívať. V prípade externých správcov odporúča zakomponovať požiadavku prístupov cez PAM ako dodatok uzatváraných zmlúv. V prípade interných správcov je potom možné okrem obmedzenia prístupov k cieľovým systémom "na priamo" vytvoriť aj presmerovanie RDP/SSH komunikácií na PAM. Ďalšie prekážky potom vychádzajú z uvedených rizík.

1. **Ako je štruktúrovaný Váš licenčný model a aké parametre používa pre stanovenie ceny? Prosím uveďte životný cyklus licencií, najmä čo sa udeje po skončení zmluvy s HW, SW, licenciami a pod.?**

Stanovisko k bodu:

Výrobca ponúka veľmi flexibilný model, ktorý zahŕňa nielen subscription licencie ale aj perpetuálne licencie. Výhodou perpetuálnych (trvalých) licencií je fakt, že SW je možné prevádzkovať aj po ukončení platnosti podpory. Ďalšiu výhodu môže predstavovať financovanie, kedy HW a licencie môžu byť brané ako jednorazový výdaj (CAPEX) a podpora pre licencie (predstavuje iba určitú časť z ceny licencií a HW) potom predstavuje OPEX náklad, ktorý je výrazne nižší ako tomu býva u subscription licencií.

1. **Pre potreby stanovenia predbežnej hodnoty zákazky (ďalej ako PHZ) prosíme o dodanie cenovej kalkulácie v xls formáte ako prílohu odpovede. Cenová kalkulácia by mala byť štruktúrovaná, teda aj s rozpadom ceny na jednotlivé tovary a služby a pokryť celý predmet OPZ.**

Stanovisko k bodu:

Uchádzač sa vyjadril k téme v dotazníku.

PHZ má obsahovať:

* Licencie/subskripcie na obdobie 5 rokov
* Implementácia v rozsahu projektu
* Mesačný poplatok za podporu dodávateľom v zmysle požiadaviek na podporu

1. **Ktoré bezpečnostné štandardy sú vašimi produktami podporované?**

Stanovisko k bodu:

Uchádzač sa vyjadril k téme v dotazníku.

1. **Aké sú možnosti škálovateľnosti vášho produktu (zvyšovanie/znižovanie počtu účtov / zariadení, a pod.)?**

Stanovisko k bodu:

Uchádzač sa vyjadril k téme v dotazníku.

1. **Po oboznámení sa s predloženou dokumentáciou máte záujem sa zúčastniť plánovanej súťaže o implementáciu predmetu zákazky?**

Stanovisko k bodu:

Uchádzač má záujem zúčastniť sa plánovanej súťaže.

1. **Identifikovali ste vo zverejnených dokumentoch v rámci PTK nejakú skutočnosť, na ktorú by ste sa chceli verejného obstarávateľa spýtať, resp. ktorá Vám je nejasná, alebo nezrozumiteľná?**

Stanovisko k bodu:

Áno, najmä požiadavky na analytické vlastnosti, konkrétne pri požiadavkách na analýzu dynamiky písania na klávesnici a pohybe myšou alebo zabudované samovyhodnocovanie efektívnosti scoringu nevidíme reálny prínos, ktorý daná požiadavka má pre prostredie banky

Na záver PTK bola zopakovaná informácia, že sa od účastníka PTK očakáva verifikácia zápisnice a v lehote dvoch týždňov vyplnenie dotazníka. Po ukončení PTK verejný obstarávateľ zverejní zápisnice z priebehov PTK na svojom webovom sídle na adrese <https://nbs.sk/o-narodnej-banke/verejne-obstaravanie/pripravne-trhove-konzultacie>.